KLASIČNA GIMNAZIJA XVI.GIMNAZIJA

KRIŽANIĆEVA 4A KRIŽANIĆEVA 4A

KLASA: 372-03/20-01/02 KLASA:372-03/20-01/01

URBROJ: 251-290-02-20-01 URBROJ: 251-101-02-20-01

Na temelju članka 6. Zakona o zakupu i kupoprodaji  poslovnog prostora (Narodne novine broj:125/11, 64/15. 112/18) i članka 4. i Odluke o zakupu i kupoprodaji poslovnog prostora (Službeni glasnik Grada Zagreba  10/12, 3/18, 6/19, 18/19), te Odluke o izmjenama i dopunama Odluke o zakupu i kupoprodaji poslovnoga prostora od dana 01. listopada 2019. godine (KLASA: 021-05/19-01/322; URBROJ: 251-01-03-19-6), Školski odbor Klasične gimnazije i Školski odbor XVI. gimnazije, Križanićeva 4a, Zagreb, kao zajednički korisnici prostora, raspisuju

**JAVNI NATJEČAJ**

**za davanje u zakup poslovnog prostora prikupljanjem pisanih ponuda**

**1. Podaci o poslovnom prostoru:**

Predmet natječaja je poslovni prostor u prizemlju zgrade Klasične gimnazije i XVI. gimnazije na adresi Križanićeva 4a, Zagreb, ukupne površine 10,00 m2 (ispod stubišta).

**2. Namjena poslovnog prostora**

Poslovni prostor se može zakupiti i koristiti isključivo za obavljanje ugostiteljske djelatnosti-zdravljak.

Zakupnik će pružati ugostiteljske usluge jednostavnih jela kako ih definiraju pozitivni propisi o ugostiteljskoj djelatnosti.

**3. Vrijeme na koje se poslovni prostor daje u zakup**

- na određeno vrijeme od 5 godina

- zakupnik je dužan u roku od 30 dana od dana sklapanja ugovora opremiti prostor ugostiteljskom opremom i podnijeti zahtjev nadležnim tijelima za odobrenje početka rada, a najkasnije u roku od 60 dana od dana sklapanja ugovora početi s radom od kojeg trenutka teče obveza plaćanja zakupnine.

4. **Početni iznos mjesečne zakupnine**

- 3.000,00 kn bez PDV-a

- zakupnina ne uključuje režijske troškove, zakupnik je dužan plaćati režijske troškove (potrošnju vode, električne energije, komunalnu naknadu, grijanje), kao i svaki drugi trošak koji se odnosi na dotični poslovni prostor, a plaćanje kojih će se regulirati ugovorom o zakupu.

- zakupnik se obvezuje platiti sve pristojbe i plaćati sve poreze, doprinose i druge troškove koji proizlaze iz zakupa poslovnog prostora, u skladu s važećim propisima.

**5. Privođenje poslovnog prostora svrsi zakupa**

Prostor se daje u zakup u zatečenom stanju. Budući zakupnik dužan je, uz suglasnost zakupodavaca, isti prostor urediti i privesti svrsi o svom trošku, u skladu s pravilima struke koja omogućava obavljanje djelatnosti za koju je prostor namijenjen.

Ulaganjem sredstava na uređenje poslovnog prostora i njegovo privođenje namjeni zakupnik na tom prostoru ne stječe bilo kakvo stvarno pravo na teret vlasnika.

Zakupnik ne ostvaruje pravo na povrat sredstava uloženih u uređenje zakupljenog prostora.

**6. Pravo sudjelovanja u javnom natječaju:**

- imaju sve fizičke osobe i fizičke osobe-obrtnici državljani Republike Hrvatske i državljani država Europske unije te pravne osobe registrirane u Republici Hrvatskoj i u državama članicama Europske unije.

Podnošenjem pisane ponude na ovaj javni natječaj, smatra se da su ponuditelji fizičke osobe–obrtnici dali privolu za korištenje njihovih osobnih podataka u svrhu provođenja javnog natječaja.

**7. Odbit će se ponude**

- fizičkih i pravnih osoba koje su po bilo kojoj osnovi, prema stanju poslovnih knjiga Grada Zagreba, evidentirani kao dužnici Grada Zagreba zbog neispunjenih dospjelih obveza starijih od tri mjeseca ili čija su dugovanja na bilo koji način otpisana kao nenaplativa posljednje tri godine prije podnošenja prijave odnosno ponude;

- fizičke ili pravne osobe koja ima dospjelu, nepodmirenu obvezu prema državnom proračunu, jedinicama lokalne i područne (regionalne) samouprave, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja;

- pravnih osoba koje nisu solventne;

- fizičkih i pravnih osoba koje nisu registrirane za obavljanje oglašene djelatnosti te u drugim slučajevima neispunjavanja uvjeta javnog natječaja;

- fizičkih osoba koje su osnivači ili ovlaštene osobe pravnih osoba koje su, prema stanju poslovnih knjiga Grada Zagreba, evidentirane kao dužnici Grada Zagreba zbog neispunjenih dospjelih obveza prema Gradu Zagrebu starijih od tri mjeseca, odnosno čija su dugovanja na bilo koji način otpisana kao nenaplativa posljednje tri godine prije podnošenja prijave odnosno ponude te pravnih osoba kojih su osnivači ili ovlaštene osobe ujedno i osnivači i/ili ovlaštene osobe pravnih osoba koje su, prema stanju poslovnih knjiga Grada Zagreba, evidentirane kao dužnici Grada Zagreba zbog neispunjenih dospjelih obveza starijih od tri mjeseca, odnosno čija su dugovanja na bilo koji način otpisana kao nenaplativa posljednje tri godine prije podnošenja prijave odnosno ponude.

Ako se nakon sklapanja ugovora o zakupu, naknadnim provjerama utvrdi da su na dan otvaranja ponuda zakupnik ili s njim povezane osobe, imali dugovanje opisano u alinejama ove točke, zakupodavci imaju pravo raskinuti sklopljeni ugovor bez ostavljanja dodatnog roka.

**8.** **Iznos jamčevine:**

- ponuditelj je dužan položiti jamčevinu u trostrukom iznosu početnog iznosa zakupnine u korist Klasične gimnazije, **IBAN: HR4423400091100010768**, otvorenim kod Privredne banke Zagreb pozivom na broj **OIB:14848609512** do isteka roka prijave na natječaj.

Izabrani natjecatelj za zakup poslovnoga prostora obvezan je nakon primitka zaključka, a prije sklapanja ugovora, uplatiti razliku iznosa od položene jamčevine do visine tri ponuđene zakupnine uvećano za PDV.

Natjecatelju čija ponuda bude prihvaćena, uplaćena jamčevina uračunat će se u zakupninu, a ostalim natjecateljima će se uplaćena jamčevina vratiti u roku od 30 dana od dana donošenja odluke zakupodavaca o prihvaćaju ponude. Najpovoljnijem natjecatelju koji odustane od ponude, odnosno od sklapanja ugovora, uplaćena jamčevina se ne vraća.

**9. Ponuda za sudjelovanje u javnom natječaju mora biti uvezana i sadržavati:**

- ispunjeni obrazac koji je sastavni dio ovog natječaja (Prilog 1) popunjen ručno tiskanim slovima ili na računalu i vlastoručno potpisan od strane ponuditelja ili ovlaštenih osoba ponuditelja;

- izvornik ili ovjerena preslika potvrde o stanju poreznog duga ponuditelja koju je izdala nadležna porezna uprava Ministarstva financija ne starija od 30 dana od dana objavljivanja javnog natječaja te izvornik ili ovjerenu presliku potvrde o nepostojanju duga ponuditelja s osnove potraživanja Grada Zagreba izdane od Gradskog ureda za financije, ne starije od 30 dana od dana objave javnog natječaja;

- izvornik ili ovjerenu presliku rješenja ili izvatka iz odgovarajućeg registra, ne starijeg od tri mjeseca od objave javnog natječaja, iz kojeg mora biti vidljivo da je ponuditelj registriran za obavljanje ponuđene djelatnosti;

- dokaz o solventnosti (BON2 ili SOL2);

- dokaz o uplati jamčevine;

- izvornik ili ovjerenu presliku dokumentacije kojom se dokazuje prednost iz točke 12. ovog natječaja

- kod javnog bilježnika ovjerena izjava da natjecatelj fizička osoba, nije osnivač ili ovlaštena osoba pravne osobe, a ukoliko je natjecatelj osnivač druge pravne osobe tada je potrebno i za tu pravnu osobu dostaviti potvrdu Gradskog ureda za financije o nepostojanju duga s osnove potraživanja Grada Zagreba, a ukoliko je natjecatelj pravna osoba, izjavu osnivača ili ovlaštene osobe da nisu osnivači ili ovlaštene osobe druge pravne osobe, a ukoliko jesu tada je i za te pravne osobe potrebno dostaviti Potvrdu Gradskog ureda za financije o nepostojanju duga s osnove potraživanja Grada Zagreba;

- drugu dokumentaciju sukladno uvjetima javnog natječaja.

Ponudu može podnijeti više osoba zajedno (zajednička ponuda).

**10. Dostava ponuda**

Ponude se dostavljaju poštom preporučeno ili osobno u tajništvo Škole na adresu: Klasična gimnazija, Križanićeva 4a, 10000 Zagreb u zatvorenoj omotnici s naznakom: „Ponuda za zakup poslovnog prostora - ne otvarati“.

Rok za podnošenje ponuda je 8 dana od dana objave natječaja.

Pregled poslovnih prostora može se obaviti svakog radnog dana od 9,00 do 13,00 sati kroz cijelo razdoblje trajanja natječaja uz prethodnu najavu na e-mail adresu: klasicna.gimnazija1@gmail.com ili na broj telefona 091 2333 285.

**11. Otvaranje ponuda i odabir najpovoljnije ponude**

Otvaranje ponuda obavit će se 18.02.2020.god. u 10,00 sati u Školi, a dopuštena je nazočnost natjecatelja, odnosno njihovih ovlaštenih predstavnika uz predočenje valjane punomoći.

Najpovoljnija ponuda je ona ponuda koja uz ispunjenje uvjeta natječaja sadrži i najviši ponuđeni iznos mjesečne zakupnine.

Ako dva ili više natjecatelja ponude za isti poslovni prostor isti iznos mjesečne zakupnine, a ispunjavaju uvjete javnog natječaja, takvi natjecatelji bit će pozvani da u roku od 24 sata ponude pisanim putem u zatvorenoj omotnici novi iznos mjesečne zakupnine, koje će Povjerenstvo, uz prisutnost natjecatelja, otvoriti i predložiti najpovoljnijeg natjecatelja.

Odluku o izboru najpovoljnijeg natjecatelja za predmet zakupa na prijedlog Povjerenstva za davanje u zakup poslovnog prostora donosi Školski odbor Klasične gimnazije i Školski odbor XVI gimnazije.

Zakupodavci mogu, u interesu zakupodavaca, bez obrazloženja odlukom poništiti javni natječaj.

**12. Pravo prednosti**

Pravo prednosti na sklapanje ugovora o zakupu poslovnog prostora za obrtničku ili samostalnu profesionalnu djelatnost imaju osobe određene zakonom kojim se uređuju prava hrvatskih branitelja iz Domovinskog rata i članova njihovih obitelji, ako ispunjavaju uvjete natječaja i prihvate najviši ponuđeni iznos zakupnine.

Osoba koja se poziva na pravo prednosti hrvatskog branitelja, dužna je dostaviti izvornik ili ovjerenu presliku potvrde Hrvatskog zavoda za mirovinsko osiguranje, ne starije od 3 mjeseca od datuma izdavanja, o tome da li je korisnik mirovine.

Osobe iz točke 12. ovog natječaja ne mogu ostvariti pravo prednosti ako su zakupnici drugog poslovnog prostora, neovisno po kojoj osnovi je zakup ostvaren.

Zakupnicima koji sklope ugovor o zakupu na temelju prava iz točke 12. ovog natječaja neće se odobriti davanje dijela poslovnog prostora u podzakup niti zajednički zakup.

Pravo prednosti za davanje poslovnog prostora u zakup imaju zakupnici kojima je ugovor o zakupu raskinut na temelju Zakona o naknadi za imovinu oduzetu za vrijeme jugoslavenske komunističke vladavine, ako ispunjavaju uvjete natječaja i prihvate najviši ponuđeni iznos mjesečne zakupnine.

Ako se na pravo prednosti za isti poslovni prostor poziva više osoba prednost imaju osobe iz točke 12. alineje 1.

**13. Obavjest o izboru**

O ishodu natječaja, natjecatelji će biti obaviješteni u roku od 8 dana od dana odabira najpovoljnijeg ponuditelja.

**14. Pravo prigovora**

Na odluku o izboru najpovoljnijeg ponuditelja sudionici u natječaju imaju pravo prigovora Školskom odboru Klasične gimnazije i Školskom odboru XVI. gimnazije u roku od 8 dana od dana dostave odluke Školskih odbora. Školski odbori trebaju odlučiti o prigovoru u roku od 8 dana od dana isteka zadnjeg roka za podnošenje prigovora. Školski odbori povodom prigovora mogu potvrditi svoju odluku, izmijeniti ju ili prigovor odbiti kao neosnovan. Odluka o prigovoru je konačna.

**15. Sklapanje ugovora**

Ugovor o zakupu s najpovoljnijim natjecateljem sklapaju ravnatelj Klasične gimnazije i ravnateljica XVI.gimnazije u roku od 15 dana od dana konačnosti zaključka o izboru najpovoljnijeg natjecatelja.

Ugovor o zakupu sklapa se kao ovršna isprava i potvrđuje (solemnizira) se kod javnog bilježnika na trošak zakupnika.

Najpovoljniji natjecatelj dužan je prilikom sklapanja ugovora o zakupu, položiti bjanko zadužnicu u iznosu 12 mjesečnih zakupnina, kao osiguranje redovnog podmirenja zakupnine. U slučaju kada je najpovoljniji natjecatelj pravna osoba, bjanko zadužnicu uz osobu ovlaštenu za zastupanje te pravne osobe, potpisuje i osnivač pravne osobe kao jamac platac.

U Zagrebu, 29. siječnja 2020. god.

Predsjednica Predsjednica

Školskog odbora XVI. gimnazije: Školskog odbora Klasične gimazije:

Antonia Božič Višnja Čutura